
ДО
ОБЩИНСКИ СЪВЕТ БУРГАС



ДОКЛАДНА ЗАПИСКА
ОТ
ДИМИТЪР НИКОЛОВ
КМЕТ НА ОБЩИНА БУРГАС

Относно: Одобряване кандидатът, класиран на първо място и класирането по ред на следващите участници в конкурса за управител на „Многопрофилна болница за активно лечение на детски болести „Света Анастасия““ ЕООД


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл. 73, ал. 6 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас моля да включите за разглеждане в дневния ред на предстоящо заседание на Общинския съвет настоящата докладна записка, предвид нормативно установени срокове в чл. 10., ал. 1 и чл. 11, ал. 2 от Наредба №9/26.06.2000 г. за условията и реда за провеждане на конкурси за възлагане на управлението на лечебните заведения по Закона за лечебните заведения.
Своевременният избор на управител на Многопрофилна болница за активно лечение на детски болести „Света Анастасия“ (МБАЛДБ „Света Анастасия“) ЕООД, ЕИК 207035949 е условие за встъпване в длъжност и поемане на задълженията от страна на управителя, свързани с окончателното окомплектоване на лечебното заведение и подготовка за получаването на разрешение за дейност по реда на чл. 46 от Закона за лечебните заведения, както и за преговори с НЗОК за сключване на договор за финансиране на дейността на Болницата. Следва да се вземе под внимание, че заявлението за искане за получаване на разрешение е вече подадено от временно изпълняващия длъжността управител и е необходимо при предстояща проверка от страна на Министерство на здравеопазването чрез РЗИ Бургас да бъдат изпълнени всички изисквания, заложени в ЗЛЗ и Наредба №49 от 18 октомври 2010 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ и домовете за медико-социални грижиекипът на лечебното заведение, вкл. и управленски екип на Детската болница.
С Решение по т. 6 от заседание на Общински съвет Бургас, проведено на 25.11.2025 г. (Протокол № 31) бяха определени условия и ред за провеждане на конкурс за избор на управител на „Многопрофилна болница за активно лечение на детски болести „Света Анастасия“ (МБАЛДБ „Света Анастасия“) ЕООД, ЕИК 207035949. Конкурсът за управител беше официално обявен на 22 декември 2025 г.
В срока за подаване на документи за участие в конкурса за възлагане управлението на лечебното заведение постъпиха 5 заявления от следните кандидати:
1. Д-р Венцислав ДИМОВ – лекар-анестезиолог;
2. Д-р Тома ТОМОВ – лекар-инфекционист, с втора специалност Клинична лаборатория
3. Димитър ПОМАКОВ – икономист
4. Д-р Благомир ЗДРАВКОВ – лекар-анестезиолог, с втора специалност авиационна медицина
5. Донка ЖЕЛЕВА – юрист.

В изпълнение на решението на Общински съвет Бургас, със Заповед № 460/19.02.2026 г. назначих Комисия за организиране и провеждане на конкурса за избор на управител на лечебното заведение (Комисията) в състав:
Председател д-р Лидия Стефанова - общински съветник, магистър по медицина, секретар - Златина Георгиева – Директор дирекция „Правно-нормативно обслужване“ в Община Бургас – правоспособен юрист и членове - д-р Георги Паздеров – директор РЗИ Бургас, магистър по медицина, д-р Жени Стоичкова – председател Районна колегия Бургас на БЛС, магистър по медицина и проф. д-р Цветомир Луканов – началник на Клиника по детска кардиохирурги, Университетска болница Хайделберг, Германия, магистър по медицина.
Комисията е провела първото си заседание на 25.02.2026 г. в 14.00 часа, в залата на МБАЛДБ „Св. Анастасия“, на което е разгледала документите за административно съотвествие на поспъпилите кандидати за управител на Многопрофилна болница за активно лечение на детски болести „Св. Анастасия“ ЕООД, съобразно условията, поставени в Решение по т. 6 от заседание на Общински съвет Бургас, проведено на 25.11.2026 г. (Протокол № 31), Закона за публичните предприятия и правилника за прилагането му и Наредба №9/26.06.2000 г. за условията и реда за провеждане на конкурси за възлагане на управлението на лечебните заведения по Закона за лечебните заведения.
На заседанието на Комисията са присъствали всички кандидати, подали заявления, а именно - д-р Венцислав Димов; д-р Тома Томов, Димитър Помаков,  д-р Благомир Здравков и Донка Желева.
В присъствието на всички кандидати Комисията е отворила подадените заявления по реда на тяхното постъпване:
1.	На д-р Венцислав Димов,  
2.	На д-р Тома Томов,  
3.	На Димитър Помаков 
4.	На д-р Благомир Здравков,  
5.	На Донка Желева.
Всички кандидати са потвърдили, че няма липсващи документи и тези, които са в пликовете документи са техни.
 След отваряне на документите на участниците, Комисията е разгледала подробно съответствието на представените документи с определените от Общински съвет Бургас, изисквания на конкурса за управител на Многопрофилната болница за активно лечение на детски болести „Света Анастасия“ ЕООД.
Комисията e установила, че четирима от кандидатите са представили всички изискуеми документи, с които удостоверяват, че отговарят на поставените изисквания за образователен ценз, професионална квалификация и опит.
За кандидата Донка Желева е установено, че не е изпълнено изискването на чл. 4, ал. 1, т. 1 от Наредба №9/26.06.2000 г. за условията и реда за провеждане на конкурси за възлагане на управлението на лечебните заведения по Закона за лечебните заведения, според което до участие в конкурса за възлагане на управлението на държавни и общински лечебни заведения за болнична помощ и диагностично-консултативни центрове – еднолични търговски дружества се допускат лица, които отговарят на следните изисквания: „кандидатът да притежава „образователно-квалификационна степен "магистър" по медицина, както и придобита специалност, и квалификация по здравен мениджмънт или образователно-квалификационна степен "магистър" по икономика и управление и придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт.“
Въз основа на представените документи, Комисията е допуснала до участие в конкурса за възлагане на управлението следните кандидати - Д-р Венцислав Димов; Д-р Тома Томов; Димитър Помаков; Д-р Благомир Здравков.
От участие в конкурса е отстранена Донка Желева, предвид несъответствие на притежаваната от нея образователно-квалификационна степен с изискванията на Наредбата. 
	В изпълнение на изискванията на Наредба №9/26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения комисията се е запознала с представените концепции за развитие на лечебното заведение и е извършила оценяване  съобразно посочените в чл. 8, ал. 3 от Наредбата критерии и тези, поставени с решението на Общински съвет Бургас, а именно:
1. Съответствие на проекта с нормативната уредба;
2. Съответствие на формулираните цели и задачи с вида на лечебното заведение и с предмета на дейност;
3. Анализ на здравно-демографски и здравно-икономически показатели;
4. Логическа структура на разработката;
5. Анализ и оценка на състоянието на педиатричните грижи (болнична и извънболнична помощ) в Община Бургас и Югоизточен регион – тенденции и преспективи; 
6. Основни приоритети и посоки за развитие на МБАЛДБ Св. Анастасия ЕООД - определяне на целите, приоритетните области за развитие, надграждане на структурата и организацията на дейността на МБАЛД Св. Анастасия ЕООД
7. Развитие на стратегически партньорства – национални и международни, като предпоставка за развитие на Болницата
8. Изграждане на сътрудничество с БДУ „Проф. д-р Асен Златаров“ – Факултет по медицина, Факултет по обществено здраве и здравни грижи, като стъпка към получаване на статут на университетска болница
9. Приложимост и етапи за реализацията на програмата
При оценяване на концепциите, съобразно така посочените критерии комисията е оценила разработките на кандидатите със следните оценки:  
· Д-р Благомир Здравков – Отличен 5.82 
· Д-р Тома Томов – Отличен 5.61
· Димитър Помаков – Отличен 5.53
· Д-р Венцислав Димов – Мн. добър 5.38
На основание чл.8, ал.2 от Наредбата, предвид оценяването им над определения минимум 4.50, кандидатите са допуснати до събеседване по реда на чл.8, ал.4 от Наредбата. 
Въз основа на проведеното събеседване с включени въпроси с конкретни практически казуси, по критериите, определени в чл.8, ал.4 от Наредбата и след  формиране на средноаритметичните оценки от концепциите и от проведеното събеседване, кандидатите са получили следните оценки:
· Д-р В. Димов – Много добър 5.19
· Д-р Т. Томов – Много добър 5,63
· Д. Помаков – Много добър 5.02
· Д-р Бл. Здравков – Отличен 5.88

Съобразно изискванията на чл. 8, ал. 6, чл. 10, ал. 1 и чл. 11, ал. 2 от Наредбата № 9, Комисията предлага за одобрение от Общински съвет Бургас кандидатът, класиран на първо място, получил най-висока оценка (средноаритметична) от разработката и от проведеното събеседване – 5.88 - д-р Благомир Николаев Здравков, който да бъде определен за управител на Многопрофилна болница за активно лечение на детски болести „Св. Анастасия“ и класирането на останалите, допуснати до участие в конкурса кандидати, както следва:
I – во място Д-р Благомир Н. Здравков,  
II – ро място Д-р Тома Томов
III – то място Д-р Венцислав Димов
IV – то място Димитър Помаков
Работата на Комисията е обективирана в Протокол № 1/25.0.2026 г., Протокол №2/9.03.2026 г. до Протокол №3/10.03.2026 г.  
Въз основа на представените протоколи за работа на комисията и съдържащите се в тях предложения, на основание  чл. 137, ал. 1, т. 5 от Търговския закон, чл. 12, ал. 1, т. 1 от Наредбата за реда, по който Община Бургас участва в учредяването и упражняването на правото си на собственост в търговските дружества, чл.64, ал.1 от Закона за лечебните заведения, чл.53, ал.1 от Правилника за прилагане на ЗПП и чл.10, ал.1 и чл.11, ал.2 от Наредба № 9/26.06.2000 г. за условията и реда за провеждане на конкурси за възлагане управлението на лечебни заведения по Закона за лечебните заведения, предлагам, Общински съвет – Бургас, да вземе следните

Р Е Ш Е Н И Я:
1. Утвърждава предложеното класиране от комисията за провеждане на конкурса за избор на управител и одобрява класираният на първо място и класирането по ред на следващите участници в конкурса за избор на управител на „Многопрофилна болница за активно лечение на детски болести „Св. Анастасия“ ЕИК 207035949, както следва:
I-во място Д-р Благомир Н. Здравков  
II-ро място Д-р Тома Томов
[bookmark: _GoBack]III-то място Д-р Венцислав Димов
IV-то място Димитър Помаков

2. Избира д-р Благомир Здравков за управител на Многопрофилна болница за активно лечение на детски болести „Св. Анастасия“ ЕИК 207035949, за срок от 5 (пет) години.
3. Определя възнаграждение на управителя по т. 1, както следва: месечно възнаграждение в размер на 300 на сто от отчетната средна месечна брутна работна заплата в лечебното заведение. 
4. Договорът за възлагане управлението на  МБАЛДБ „Св. Анастасия“ ЕООД ЕИК 207035949 лечебното заведение да се сключи от Кмета на Община Бургас съобразно разпоредбите на чл.12, ал.2, т.1, от Наредбата за реда, по който Община Бургас участва в учредяването и упражняването на правото си на собственост в търговските дружества, при спазване разпоредбите на Закона за лечебните заведения, и Правилника за прилагане на Закона за публичните предприятия.

Приложения: Протокол № 1/25.0.2026 г., Протокол №2/9.03.2026 г. до Протокол №3/10.03.2026 г. от работа на Комисия за избор на Управител на МБАЛДБ „Св. Анастасия“ ЕООД


ДИМИТЪР НИКОЛОВ
Кмет на Община Бургас

